На основу Решења о банкротству стечајног судије Привредног суда у Краљеву, број предмета Ст.221/2010 од 30.11.2011. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

Предузеће за промет робе на велико и мало

„Бобаник-експорт-импорт“ са по у стечају из Краљева

**ОГЛАШАВА**

пету продају непокретне имовине јавним надметањем

Предмет продаје је непокретна имовина коју чини:

Пословни простор у Краљеву, улица Београдска бб, који се налази на КП 3501/1, Лист непокретности 6044 КО Краљево, (бивша „Кланица“), структуре приземље и поткровље, укупне површине 121,35 м2 (приземље 43,64 м2 и поткровље 77,71 м2) према Налазу и мишљењу вештака од 07.08.2012. године. Ванкњижно власништво (Грађевинска дозвола 351-206/2015-8 од 03.08.2015. године).

Почетна цена: 2.123.115,22 динара Депозит: 2.123.115,22 динара

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од 30.000,00 динара на текући рачун стечајног дужника број 155-18970-39 код Халкбанк АД Београд, профактура се може преузети сваког радног дана у периоду од 09:00 до 14:00 часова у договору са стечајним управником;
2. уплате означени депозит за целину за коју учествују на надметању на текући рачун стечајног дужника број: 155-18970-39 код Халкбанк АД Београд или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је 06.01.2016. године). У случају да се као депозит положи првокласна банкарска гаранција, оригинал исте се ради провере мора доставити стечајном управнику заједно са Обрасцем пријаве, најкасније закључно са 06.01.2016. године до 14:00 часова. Гаранција мора имати важност до 31.03.2016. године. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније 7 дана пре одржавања јавног надметања, потенцијални купци, ради правовремене евиденције, морају предати образац пријаве за учешће стечајном управнику, закључно са 06.01.2016. године у 14:00 часова.

Јавно надметање одржаће се дана 13.01.2016. године у 12:00 часова у просторијама стечајног управника у Краљеву, на адреси Цара Душана 20. локал 4..

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Уговор о купопродаји непокретне имовине потврђује се пред Јавним бележником – клаузулом о потврђивању исправе. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, не потпише уговор, клаузулу о потврђивању исправе пред јавним бележником или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 09:00 до 14:00 часова уз претходну најаву и договор са стечајним управником на телефон 064.324.45.77 или на телефон 064.315.36.51.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 5 (пет) дана од дана одржавања јавног надметања.

Другом најбољем понуђачу на јавном надметању, депозит (гаранција) се враћа у року од 5 дана од дана потписивању клаузуле о потврђивању исправе пред јавним бележником.

Порези и трошкови се додају на постигнуту купопродајну цену и падају на терет купца.

Oвлашћено лице: стечајни управник Мирко Петровић, контакт телефон 064.324.45.77